ت.ر.ت تورکیه‌نین سسی رادیوسو ایله قازاخیستان دؤولت رادیوسو نوروز بایرامی موناسیبتیله ایلک دفعه اورتاق جانلی یاییم آپاردی.
ایکی اؤلکه‌نین دؤولت قوروم‌لاری‌نین آستانا و آنکارا‌داکی مرکز استودیولاریندا "رادیو کؤرپو" آدی ایله قازاخ دیلینده آپاریلان و بیر ساعت مودتینده داوام ائدن جان‌لی یاییمدا نوروزون ایکی اؤلکه خالق‌لاری‌نین تاریخینده کی یئری و داشیدیغی اهمیت وورغولاندی.
قازاخیستان دؤولت رادیوسونون مودیری مادی ماناتبکولی ژورنالیست‌لره وئردیگی آچیقلامادا وئریلیشین مکمل شکیلده آپاریلدیغینی، مقصدی‌نین دیگر تورک جمهوریت‌لرینه نومونه اولماق و اورتاق یاییم‌لارا ایمکان یاراتماق اولدوغونو سؤیله‌دی.
قازاخیستان دؤولت رادیوسو داخیلینده 4 رادیو ایستانسیونونون خیدمت گؤستردیگینی و امکداش‌لارین تجروبه‌لری‌نین آرتیریلماسی مقصدیله تورکیه‌یه گؤندرمه‌یه سعی گؤستردیک‌لرینی وورغولایان ماناتبکولی تورکیه‌دن ده قازاخیستانا رادیو امکداش‌لارینی گؤزلدیک‌لرینی، ایلک اورتاق جان‌لی یاییمین ایکی اؤلکه دؤولت رادیولاری آراسین‌داکی امکداشلیغین باشلانیشی اولدوغونو ایفاده ائتدی.
